मुख्यमंत्री के निर्देश म प्रदेस म ‘नरवा मिशन’ गठित
रायपुर। मुख्यमंत्री भूपेश बघेल के निर्देश म प्रदेस म नरवा कार्यक्रम के सुचारू संचालन, अनुश्रवण अउ नरवा विकास के बुता ल गति दे अउ पंचायत अउ ग्रामीण विकास विभाग अउ जलवायु परिवर्तन विभाग डहर ले नरवा विकास के करे म समन्वय स्थापित करे के खातिर वन अउ जलावायु परिवर्तन विभाग के अपर मुख्य सचिव सुब्रत साहू के अध्यक्षता म सात सदस्यीय ‘नरवा मिशन’ के गठन करे गिस।
जानबा होवय के प्रदेस म ‘नरवा कार्यक्रम’ मुख्यतः पंचायत अउ ग्रामीण विकास विभाग अउ वन अउ जलवायु परिवर्तन विभाग डहर ले संचालित करे जात हावय। ‘नरवा कार्यक्रम’ म छोटे-छोटे भूमिगत डाइक जइसे संरचना के मदद ले नाला के सरलग बहने वाला सदानीरा नाला बनात नाला के जल डहर ले भूमिगत जल के रिचार्ज करे के लक्ष्य रखे गे हावय।
bho_Deva hne_Deva hne_Deva